मैनेजिंग डायरेक्टर बोलीं- मुल्क की तरह बर्ताव करना सीखें, पैसा हमसे लेकर अमीरों को फायदा देते हैं
Pakistan Economic Crisis - International Monetary Fund (IMF) MD Kristalina Georgieva asks Pakistan To Behave Like Country. IMF की पाकिस्तान को दो टूक : मैनेजिंग डायरेक्टर बोलीं- मुल्क की तरह बर्ताव करना सीखें, पैसा हमसे लेकर अमीरों को फायदा देते हैं
इंटरनेशनल मॉनेटरी फंड (IMF) ने पाकिस्तान को कर्ज की नई किश्त जारी करने के बजाए सुधरने की सलाह दी है। IMF की मैनेजिंग डायरेक्टर क्रिस्टलिना जियोर्जिवा ने कहा है कि सबसे पहले तो पाकिस्तान को एक मुल्क की तरह बर्ताव करना सीखना होगा। उन्होंने कहा- पाकिस्तान एक ऐसी खतरनाक जगह बनती जा रही है जहां कर्ज के सहारे ही सिस्टम चल रहा है।
IMF चीफ ने आगे कहा- सवाल ये है कि IMF आपको लोन देता है, लेकिन आप इसका इस्तेमाल गरीबों की भलाई के बजाय इस तरीके से करते हैं कि इसका फायदा मुल्क के अमीरों को होता है।
पाकिस्तान पर इस वक्त 100 अरब डॉलर का कर्ज है। महंगाई दर 40% के करीब हो चुकी है। सरकार के पास महज 2.7 अरब डॉलर के फॉरेन डिपॉजिट हैं। चीन ने हाल ही में पाकिस्तान को 700 मिलियन डॉलर और बतौर कर्ज दिए हैं, लेकिन इससे एक महीने का खर्च निकलना भी मुश्किल है।
IMF का फोकस 2 चीजों पर
‘ग्रीक सिटी टाइम्स’ को दिए इंटरव्यू में IMF चीफ ने कहा- पाकिस्तान से हम शुरुआत में दो चीजों पर फोकस करने को कह रहे हैं। पहला- टैक्स कलेक्शन बढ़ाइए। हैरानी की बात है कि वहां चंद लाख लोग ही टैक्स देते हैं और इनके पास बेहिसाब दौलत है। दूसरा- सब्सिडी सिस्टम बदलें। ये कौन सा तरीका का IMF से पैसा लेकर जाते हैं और इसका फायदा अमीरों को होता है। हकीकत में जिन गरीबों की इसकी जरूरत है, उनके पास तो कुछ पहुंचता ही नहीं।
इशारा किस तरह
18 लोगों के बैंकों में 4 हजार अरब रुपए
पाकिस्तान की बड़ी सियासी और मजहबी पार्टी जमीयत-ए-इस्लामी के चीफ सिराज-उल-हक के मुताबिक, मुल्क के 18 लोगों के बैंकों में 4 हजार अरब रुपए जमा हैं। हक ने दावा किया कि उनके पास इन लोगों के नामों की पूरी लिस्ट मौजूद है। उन्होंने यह भी कहा कि पाकिस्तान दिवालिया होने की कगार पर खड़ा है और ये लोग चाहें तो देश को दिवालिया होने से बचा सकते हैं। सिराज को इमरान खान का करीबी माना जाता है।
बैंकों में पैसा किसका?
IMF ने क्या कहा?
पाकिस्तान IMF से 6.5 अरब डॉलर का बेलआउट पैकेज मांग रहा है। फरवरी की शुरुआत में IMF की टीम 10 दिन तक इस्लामाबाद में रही, लेकिन 1.2 अरब डॉलर की किस्त जारी किए बिना लौट गई।
पाकिस्तान के अखबार ‘द एक्सप्रेस ट्रिब्यून’ से बातचीत में IMF के एक अफसर ने कहा था- पाकिस्तान को सही तरीके से टैक्स कलेक्शन करना होगा और ये दिखना चाहिए कि वो टैक्स का पैसा गरीबों की बेहतरी पर खर्च कर रहा है। हर तरह की सब्सिडी खत्म करनी होगी। कितनी हैरानी की बात है कि 22 करोड़ की आबादी वाले पाकिस्तान में 22% लोग गरीबी रेखा से नीचे रहते हैं। मुल्क की कमाई का 49.6% हिस्सा 20% लोगों की जेब में जाता है। 20% गरीबों के पास महज 7% पैसा पहुंचता है।
बेहिसाब कमाई कर रहे अफसर
फौज के खर्च में कटौती नहीं
प्रधानमंत्री शाहबाज शरीफ ने 10 दिन पहले सरकारी खर्च में जबरदस्त कटौती से जुड़े अहम ऐलान किए थे। शरीफ ने कहा था- मैं और कैबिनेट के बाकी मिनिस्टर्स सैलरी नहीं लेंगे। तमाम केंद्रीय मंत्री बिजली, पानी, गैस और टेलिफोन के बिल जेब से भरेंगे। शरीफ के मुताबिक- मंत्रियों के पास मौजूद लग्जरी गाड़ियां नीलाम की जाएंगी। सुप्रीम कोर्ट, हाईकोर्ट और ब्यूरोक्रेसी से भी खर्च में कटौती की अपील की गई है।
बहरहाल, हैरानी वाली बात ये है कि मुल्क बनने के बाद से अब तक (76 साल) के दौर में करीब आधा वक्त देश चला चुकी ताकतवर फौज के बजट पर शरीफ एक लफ्ज भी नहीं बोले। वो भी तब जबकि उसके पास अरबों रुपए का बजट है।